ایٹمی توانائی کا محکمہ
شمالی ہندوستان کا پہلا نیو کلیائی پلانٹ ہریانہ کے گورکھپور شہر میں قائم ہوگا، جو نئی دہلی کی قومی دارالسلطنت سے تقریباً150کلومیٹر شمال میں ہے:ڈاکٹر جتندر سنگھ
وزیر اعظم جناب نریندر مودی کی قیادت میں اہم حصولیابیوں میں سے ایک ملک کے دیگر حصوں میں نیوکلیائی توانائی پلانٹوں کا قیام ہوا، جو پہلے زیادہ جنوب یا مغربی ہندوستانی ریاستوں تک محدود تھے
یہ قدم کثیر جہت رول کے لئے ہندوستان کی نیو کلیائی صلاحیت بڑھانے پر وزیر اعظم جناب نریندر مودی کی حوصلہ افزائی کے عین مطابق ہے؛مودی سرکار نے 10نیو کلیائی ری ایکٹروں کے قیام کے لئے فراخ دلی کے ساتھ منظوری دی ہے:ڈاکٹر جتندر سنگھ
شمالی ہندوستان کا پہلا نیو کلیائی پلانٹ ہریانہ کے گورکھپور شہر میں قائم ہوگا، جو نئی دہلی کی قومی دارالسلطنت سے تقریباً 150 کلو میٹر شمال میں ہے۔
سائنس و ٹیکنالوجی کے وزیر مملکت ، ارضی سائنس کے وزیر مملکت ، وزیر اعظم کے دفتر، عملہ، عوامی شکایت، پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے یہ معلومات دیتے ہوئے کہا کہ وزیر اعظم جناب نریندر مودی کی حکمرانی کے دوران اہم حصولیابیوں میں سے ایک ملک کے دیگر حصوں میں نیوکلیائی توانائی پلانٹوں کا قیام ہوگا، جوپہلے تمل ناڈواور آندھرپردیش جیسی زیادہ تر جنوبی ہندوستانی ریاستوں یا مغرب میں مہاراشٹر تک ہی محدود تھے۔
ڈاکٹر جتندر سنگھ نے کہا کہ ہندوستان کی نیو کلیائی صلاحیت کو بڑھانے کی ترجیحات کے مطابق پچھلے 8برسوں میں کئی انقلابی فیصلے لئے گئے ہیں۔ انہوں نے کہا کہ مودی سرکار کے ذریعے 10نیوکلیائی ری ایکٹروں کے قیام کے لئے ایک وسیع منظوری دی گئی ہے۔
وزیر موصوف نے کہا کہ حکومت ہند کے ایٹمی توانائی کے محکمے کو نیوکلیائی توانائی پلانٹوں کو کھولنے کے لئے وسائل کے تعلق سے پرائیویٹ سیکٹر اِکائیوں کے ساتھ مشترکہ صنعت بنانے کی بھی اجازت دی گئی ہے، جو ایک امید افزا شعبہ ہے اور جس میں آنے والے وقت میں ہندوستان کی تمام توانائی ضرورتوں کو پورا کرنے کی صلاحیت ہے۔
گورکھپور ہریانہ انو وِدیوت پری یوجنا، جس میں 700میگاواٹ صلاحیت کی دو اِکائیاں ہیں، جن میں سے ہر ایک میں پریشرائزڈ ہیوی واٹر ری ایکٹرسودیشی ڈیزائن ہیں۔ ہریانہ میں فتح آباد ضلع کے گورکھپور گاؤں کے پاس عمل آوری کے مرحلے میں ہے۔ اب تک کل مختص رقم 20594کروڑ میں سے 4906کروڑ روپے کی رقم صرف کی جاچکی ہیںہے۔
دیگر اہم پلانٹ عمارتوں؍بنیادی ڈھانچوں یعنی فائر واٹر پمپ ہاؤستحفظ سے متعلق پمپ ہاؤس ، ایندھن تیل ذخیرہ اندوزی علاقہ -1 اور 2، وینٹی لیشن اسٹیک، اوورہیڈ ٹینک، سوئچ یارڈ کنٹرول عمارت، تحفظ سے متعلق غیر –تحفظاتی ٹنل اور ٹرینچ ، ریٹینگ وال اور گارلینڈ ڈرین کی تعمیر کا کام اچھی طرح سے چل رہا ہے۔ٹربائن بلڈنگ -1اور 2، 220کے وی سوئچ یارڈ اور آئی ڈی سی ٹی-1اے میں زمین کو بہتر کرنے کا کام بہتر ہوگیا ہے۔ دیگر شعبوں –آئی ڈی سی ٹی ، 400کے وی سوئچ یارڈ ، ایمرجنسی میک اپ پانی کا تالاب اور اسٹیشن سڑکوں کا کام پیش رفت پر ہے۔ آئی ڈی سی ٹی پیکیج اور ٹربائن آئس لینڈ پیکیج کے لئے ٹھیکے داروں نے جگہ کا انتظام کرلیا ہے۔
پرائمری کولینٹ پمپ ، کیلنڈریا ، ری ایکٹر ہیڈرز ، ری فیولنگ مشین ہیڈز،موڈیریٹر اور دیگر ڈی 20 ہیٹ ایکسچینجرز وغیرہ جیسے اہم لمبے مینوفیکچرنگ سائیکل آلات ؍اِکائیوں کے لئے خرید آرڈر پہلے ہی دیئے جاچکے ہیں۔ پہلی اِکائی کے لئے اینڈ شیلڈ اور تمام اسٹیم جنریٹر سائٹ پر حاصل ہوگئے ہیں۔ دیگر آلات کی مینوفیکچرنگ مختلف مرحلوں میں ہےاور تعمیری کام کو پورا کرنے کے لئے سائٹ پر ڈلیوری وقت پر ہونے کی امید ہے۔
آپریشنل ٹھنڈے پانی کی ضرورتوں کو پورا کرنے کے لئے ٹوہانا سے جی ایچ اے وی پی تک پانی لانے کا کام ہریانہ آبپاشی و آبی وسائل کے محکمے کے توسط سے ایک ڈپازٹ کام کے طورپر ہورہا ہے اور اس میں اچھی پیش رفت ہے۔